4. pielikums

Ministru kabineta

2016. gada  16. februāra

noteikumiem Nr. 104

**Prasības izolācijas režīma nodrošināšanai,**

**ja pacientam ir konstatēta aerogēnā, gaisa pilienu vai kontaktu ceļā izplatāma infekcijas slimība vai tās izraisītājs**

**vai ir radušās profesionāli pamatotas aizdomas, ka persona ar to ir inficējusies**

|  |  |  |  |  |
| --- | --- | --- | --- | --- |
| Nr.  p. k. | Prasības nosaukums | Veicamie izolācijas režīma pasākumi | | |
|  | aerogēnā ceļā izplatāmas infekcijas slimības gadījumā | gaisa pilienu ceļā izplatāmas infekcijas slimības gadījumā | kontaktu ceļā izplatāmas infekcijas slimības gadījumā |
| 1. | Prasības infekciozā pacienta izolēšanai un izolācijas palātai | Infekciozo pacientu ievieto izolācijas palātā (ja iespējams, nodrošinot zemāku gaisa spiedienu nekā citās telpās un gaisa apmaiņu vismaz 12 reizes stundā).  Izolācijas palātā nodrošina gaisa dezinfekciju ar ekranizēto ultravioletā starojuma baktericīdo lampu | Infekciozo pacientu ievieto izolācijas palātā vai (saskaņojot ar kontroles komandu vai par ārstniecības iestādes plānu atbildīgo personu) palātā, norobežojot ar aizslietni pacienta gultu un nodrošinot vismaz divu metru attālumu starp pacientu gultām | Infekciozo pacientu ievieto izolācijas palātā vai (saskaņojot ar kontroles komandu vai par ārstniecības iestādes plānu atbildīgo personu) palātā, nodrošinot vismaz viena metra attālumu starp pacientu gultām.  Infekciozu pacientu, kuram ir zarnu darbības traucējumi, kam raksturīga paātrināta zarnu iztukšošanās, ievieto palātā ar tualeti |
| 2. | Prasības darbiniekam | Darbinieks lieto atbilstoša izmēra respiratoru ar augstas efektivitātes filtriem pret bioloģiskajiem aģentiem (*FFP3 (N99)* vai *FFP2(N95))* | Darbinieks izolācijas palātā vai pacienta izolācijas zonā uzvelk vienreiz lietojamo virsvalku (priekšautu), dezinficē rokas un uzvelk cimdus.  Darbinieks pirms iziešanas no izolācijas palātas vai izolācijas zonas novelk cimdus, virsvalku (priekšautu) un izmet infekciozo atkritumu tvertnē. Dezinficē rokas.  Darbinieks lieto masku | Darbinieks izolācijas palātā vai pacienta izolācijas zonā uzvelk vienreiz lietojamo virsvalku (priekšautu), dezinficē rokas un uzvelk cimdus. Darbinieks pirms iziešanas no izolācijas palātas vai izolācijas zonas novelk cimdus, virsvalku (priekšautu) un izmet infekciozo atkritumu tvertnē. Dezinficē rokas.  Ārstniecības iestādes plānā noteiktajos gadījumos lieto masku |
| 3. | Prasības apmeklētājam | Apmeklētājs lieto atbilstoša izmēra respiratoru ar augstas efektivitātes filtriem pret bioloģiskajiem aģentiem (*FFP3 (N99)* vai *FFP2(N95))* | Apmeklētājs lieto masku | Apmeklētājs ārstniecības iestādes plānā noteiktajos gadījumos lieto masku |
| 4. | Prasības infekcioza pacienta transportēšanai | Infekciozam pacientam, ja to nepieciešams pārvietot (transportēt), lieto masku.  Darbinieks, pārvietojot (transportējot) infekciozu pacientu, lieto respiratoru | Infekciozam pacientam, ja to nepieciešams pārvietot (transportēt), lieto masku.  Darbinieks pirms infekcioza pacienta transportēšanas uzliek vai maina masku un dezinficē rokas | Infekciozam pacientam, ja to nepieciešams pārvietot (transportēt), nosedz inficētās vai iespējami inficētās ķermeņa daļas.  Darbinieks pirms infekcioza pacienta transportēšanas uzliek vai maina masku, ja nepieciešams to lietot, un dezinficē rokas |
| 5. | Prasības medicīnas ierīču lietošanai, glabāšanai un apstrādei | – | Medicīniskās ierīces (tai skaitā stetoskopu, tonometru) ar zemu iespējamo inficēšanas risku lieto tikai infekciozajam pacientam un glabā izolācijas palātā vai izolācijas zonā.  Pirms lietošanas citiem pacientiem tās dezinficē.  Medicīnas ierīces, kuras nav iespējams dezinficēt, izmet kā infekciozus atkritumus | Medicīniskās ierīces (tai skaitā stetoskopu, tonometru) ar zemu iespējamo inficēšanas risku lieto tikai infekciozajam pacientam un glabā izolācijas palātā vai izolācijas zonā.  Pirms lietošanas citiem pacientiem tās dezinficē.  Medicīnas ierīces, kuras nav iespējams dezinficēt, izmet kā infekciozus atkritumus |

Veselības ministrs Guntis Belēvičs